Dačingas
Dačingas (kin. 大庆, pinyin: Dàqìng) – miestas Kinijos Liaudies Respublikos šiaurės rytuose, Heilongdziange, Sungario slėnyje; prefektūros centras. Didžiausias visoje Kinijoje naftos gavybos centras. Šalia miesto driekiasi viena didžiausių pasaulyje Dačingo naftingoji sritis. Didelis geležinkelių ir plentų mazgas (trasos į Harbiną, Čengdė, Čičiharą ir kt.), veikia oro uostas. 2010 m. Dačingo prefektūroje gyveno 2,9 mln. žmonių, iš jų beveik pusė – Dačingo mieste.